נוגה הירח

תקציר עלילה

מיד לאחר נישואיהם של טקאו וקאדה, מגיעים לטריאמה שליחים מהדודים שלו משבט האוטורי, בליווי איום ועם ראשו הכרות של איצ'ירו, מורו הזקן, להמחשה. הצבא האוטורי אורב לו, אז טקאו מוביל את הצבא שאסף אל מעבר להרים. סגנו הוא הנזיר ההומוסקסואל מאקוטו; למאקוטו ביקורת רבה לגבי שיטותיו הלא-אורתודוקסיות של טקאו, אך הוא מאוד נאמן לו. לאחר קרב קטן עם חבורת שודדים, הם מגיעים למרויאמה, חבל הארץ שהיה של ליידי מרויאמה ואותו היא הורישה לקאדה. חתנה של ליידי מרויאמה, אידה נריאקי, שהוא בן-דודו של אידה סדאמו, הגיע עם כוחות משלו למקום צעד לפני צבאו של טקאו, אך מצא את עצמו לכוד בין שני צבאות - חייליו של טקאו מצד אחד, וכוחות מרויאמה מצד שני, והוא מובס. טקאו הופך את מרויאמה לבסיס שלו, והוא וקאדה עובדים לשקם את הטריטוריה.
בינתיים, שיזוקה וקונדו קיצ'י מגיעים לכפר מוסתר של בית מוטו, ופוגשים שם את קנג'י ואת שני בניה של שיזוקה. שיזוקה פוחדת מן ההשלכות כאשר יתגלה דבר נישואיהם של קאדה וטקאו, ולכן קונדו יוצא למשימה באראי, כדי לבדוק את פני הדברים, ולאמוד את תגובתו של אראי לנישואים והן לבדוק מה רגשותיו כלפי בניו עם שיזוקה. קנג'י מספר לשיזוקה שבתו, יוקי, נטלה חייה אחרי שנולד בנה מטקאו, מאחר שעלו נגדה חשדותיהם של בני הקיקוטה, והילד נמצא בידיהם. קנג'י עזב נטש את הקיקוטה מרוב צער על מות בתו, והוא גם מתחרט על בגידתו בשיגרו, ועכשיו מנסה לגייס את המשפחות האחרות של האחווה להתייצב מאחורי טקאו.
במרויאמה, עבודת הבנייה מחדש מתקדמת, אך חברי האחווה המקומיים מאיימים אל טקאו. בעזרת הרשומות של שיגרו, הוא מזהה מי חלק מהארגון הסודי, מבצע מעצרים ומוציאם להורג. המטרה הבאה שלו היא פלישה לארץ האגי דרך הים, ולכן הוא נוסע לאי אושימה לבקר את חבר ילדותו טראדה פומיו, אשר משפחתו הפכו לשודדי ים, כדי לכרות עמם ברית. 
בינתיים, קאדה רוכבת לשירקאווה, ומגלה שם שפוג'יווארה לקח את אחיותיה כבנות ערובה. המומה, היא מסתירה את הרשומות על האחווה במקדש מקומי, ואז מתעמתת עם פוג'יווארה ודורשת שיחזיר את אחיותיה. במקום זאת, פוג'יווארה חוטף אותה, מצהיר שנישואיה לטקאו אינם תקפים, וכופה עליה להינשא לו. הנישואים אינם ממומשים מינית: הוא לא מעוניין בה בתור אישה, אלא כאוצר אותו הוא רוצה לאסוף, ולהסתיר מאחורי מנעול. אך אחת מבנות דודיה של שיזוקה מצליחה להעביר לקאדה הודעות במשך זמן מה - עד שפוג'יווארה מגלה אותה, ומוציא אותה להורג.
כשטקאו חוזר ושומע את החדשות על החטיפה, הוא צועד עם צבאו לכיוון שיראקאווה, שם הוא מגלה לא רק את כוחותיו של פוג'יווארה, אלא גם את צבא אראי. אלה גוברים על טקאו, אבל הוא מצליח לחלץ משם את כוחותיו. הם נסוגים אל החוף, שם הוא מקווה לפגוש את פומיו, ולהתפנות משם בספינתו, אך הלה מתעכב בשל מזג אוויר סוער. מרויאמה נכנעת לאראי שמשתלט על המקום. טקאו נאלץ להיכנע לאראי, אבל במקום להרוג אותו, הם מבקשים ליצור עמו ברית נגד בני האוטורי. קנג'י מגיע ואומר לטקאו שכל משפחות האחווה, למעט בני הקיקוטה, מציעות לו את תמיכתן. פומיו מגיע, ולפני שהם יוצאים לפלישת האגי, הוא מראה לטקאו המצאה חדשה, אקדח, שנלקח מידי ברברים לבנים. 
צבא אראי צועד צפונה, בעוד טקאו מפליג להאגי. יחד עם קנג'י וטקו, בנם הצעיר של אראי ושיזוקה, הם מסתננים לטירה והורגים את האדונים ובני משפחותיהם. אך כאשר מגיע צבא אראי, הוא בוגד בטקאו; תוכניתו לאורך כל הדרך הייתה להשתמש בו להיפטר ממנהיגי האוטורי, ולסלול את דרכו לשליטה מוחלטת בשלוש הארצות. בזעמו, טקאו מאיים להרוג את שני בניו של אראי, זנקו וטקו (שעמד לידו), וזה גורם לאראי להסס. פומיו יורה באראי למוות עם נשקו החדש, ובאותו הרגע בדיוק רעידת אדמה פורצת לכל רוחב שלוש הארצות. כל צבאו של אראי מחוסל במהלך האסון, וכך גם כל ביתו את פוג'יווארה בשירקאווה. קונדו קיצ'י, באקט אחרון של נאמנות לקאדה, מקריב את עצמו כדי להחזיק בפוג'יווארה בבית הבוער כדי לאפשר לה להימלט. בדרכה החוצה, שיערה המשומן עולה באש. 
המאסטר מבית קיקוטה, קוטארו, מתגנב לביתו של טקאו כדי לרצוח אותו, כמו שעשה לאביו לפני שנים. אך בעזרת טקו וקנג'י, טקאו מביס אותו, אך מאבד שתי אצבעות מידו במאבק. הוא מתחיל להזות, מכיוון שהיה רעל על הסכין. כשהוא מחלים, הוא יוצא לדרך למרות תחילת החורף, כדי לגלות מה עלה בגורלה של קאדה. הם מגיעים למקדש - אותו מקדש בו הסתירה קאדה את התיעוד לגבי האחווה, ומוצא אותה שם, יחד עם שיזוקה, ובעלה החדש ד"ר אישידה. שיערה של קאדה מגולח, ויש לה כוויות נוראיות על הצוואר; בעדינות, טקאו מכסה את הצלקות שלה עם ידו הפצועה. כאשר מתחיל לרדת השלג, טקאו מתפלל שהאביב יביא ריפוי לארצו.

אחרית דבר

אפילוג קצר, המתרחש 15 שנה אחרי אירועי הספר, סוגר את הטרילוגיה, ומכין את הקרקע לספר ההמשך, "צריחת האנפה". טקאו הוא השליט של שלוש הארצות, והוא אב לשלוש בנות. הוא מעולם לא סיפר לקאדה על בנו עם יוקי, הוא יודע שגורלו למות מידיו, ושאין דבר שהוא יכול לעשות למנוע את זה.